Ma’lumot berilishicha, COVID-19 sababli ocharchilikdan o‘lishi mumkin bo‘lgan insonlar soni 135 milliondan 270 million nafarga yetgan. Foto: EPA/MATT CAMPBELL Ocharchilik yoqasidagi odamlar sonining tez o‘sayotganligi sababli kelasi yil halokatli bo‘lishi mumkin. Bu haqda BMT Jahon oziq-ovqat dasturi ijrochi direktori Devid Bizli ma’lum qildi. Uning so‘zlariga ko‘ra, “COVID-19 sababli ocharchilikdan o‘lishi mumkin bo‘lgan insonlar soni 135 milliondan 270 million nafarga yetgan”. “2021 yil BMT tashkil etilganidan buyon eng jiddiy gumanitar inqiroz yili bo‘lishi mumkin”, — dedi Bizli BMT Bosh assambleyasining koronavirusga qarshi kurash bo‘yicha maxsus sessiyasida. U shu bois dunyo yetakchilari va xalqaro tashkilotlarni “ocharchilik va migratsiyani keltirib chiqaruvchi sabablarga qarshi kurashni moliyalashtirishga ustuvor e’tibor qaratishga” chaqirdi. Avvalroq Indoneziyaning Bali orolida ommaviy ocharchilik kuchaygani xabar qilingandi.